CELEX: 62021TN0103
Language: lt
Date: 2021-02-19 00:00:00
Title: Byla T-103/21: 2021 m. vasario 19 d. pareikštas ieškinys byloje Boshab / Taryba

2021 4 12   
            
            
               LT
            
            
               Europos Sąjungos oficialusis leidinys
            
            
               C 128/44
            
         
      2021 m. vasario 19 d. pareikštas ieškinys byloje Boshab / Taryba
      
      (Byla T-103/21)
      (2021/C 128/52)
      Proceso kalba: prancūzų
      
         Šalys
      
      
         Ieškovas: Évariste Boshab (Kinšasa, Kongo Demokratinė Respublika), atstovaujamas advokatų T. Bontinck, P. De Wolf, A. Guillerme ir T. Payan
      
         Atsakovė: Europos Sąjungos Taryba
      
         Reikalavimai
      
      Ieškovas Bendrojo Teismo prašo:
      
                  —
               
               
                  panaikinti 2020 m. gruodžio 10 d. Tarybos sprendimą (BUSP) 2020/2033, nes šio sprendimo priedo 6 punkte nurodytas ieškovas,
               
            
                  —
               
               
                  panaikinti 2020 m. gruodžio 10 d. Tarybos įgyvendinimo reglamentą (ES) 2020/2021/ES, nes šio reglamento I priedo 6 punkte nurodytas ieškovas,
               
            
                  —
               
               
                  priteisti iš Tarybos bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdamas ieškinį ieškovas remiasi dviem pagrindais.
      
                  1.
               
               
                  Pirmasis ieškinio pagrindas grindžiamas jo teisių į gynybą pažeidimu. Ieškovas pateikia keletą argumentų dėl teisių į gynybą vykstant procedūroms, po kurių Taryba priėmė ir atnaujino jam taikomas ribojamąsias priemones, pažeidimo ir konkrečiai remiasi jo teisės būti išklausytam priimtinomis sąlygomis pažeidimu.
               
            
                  2.
               
               
                  Antrasis ieškinio pagrindas grindžiamas akivaizdžia vertinimo klaida, nes Taryba nustatė, kad ieškovas dalyvavo atliekant veiksmus, laikomus sunkiais žmogaus teisių pažeidimais Kongo Demokratinėje Respublikoje. Ieškovas kritikuoja tyrimo, atlikto prieš priimant ribojamąsias priemones jo atžvilgiu, kontekstą ir ginčija bet kokį realų jo vaidmenį nustatant aplinkybes, kuriomis buvo grindžiamas sprendimas jį įtraukti į žmonių, kuriems taikomas 2010 m. gruodžio 20 d. Tarybos sprendimas 2010/788/BUSP dėl ribojamųjų priemonių Kongo Demokratinei Respublikai, ir kuriuo panaikinama Bendroji pozicija 2008/369/BUSP (OL L 336, 2010, p. 30), sąrašą.